[{"text_idx": "#000001", "text": "To read this page in English please click here."}, {"text_idx": "#000002", "text": "Mae ein canolfan gyswllt sydd wedi ennill gwobrau yn chwarae ro\u0302l ganolog yng Nghyfarwyddiaeth Weithredol a Gwasanaeth Cwsmeriaid (OCSD) gan ei bod yn llinell flaen ar gyfer cwsmeriaid yn cysylltu, gan ateb mwy na 18 miliwn o alwadau ffo\u0302n bob blwyddyn. Ac, nid yw ein canolfan yn cymryd galwadau yn unig, rydym hefyd yn ddarparwr gwasanaeth amlsianel sy\u2019n ymateb i dros 600,000 o negeseuon e-bost a gwesgyrsiau ac yn delio a\u0302 dros 1 biliwn o ymholiadau ar-lein bod blwyddyn hefyd."}, {"text_idx": "#000003", "text": "Am y 15 mlynedd diwethaf, rydym wedi cael ein hachredu gan y Gymdeithas Cysylltu a\u0302 Chwsmeriaid \u2013 ar hyn o bryd ar Safon Fyd-eang 8. Mae hyn yn golygu ein bod wedi cael ein cydnabod gan gorff proffesiynol am y profiad cwsmeriaid neilltuol rydym yn ei ddarparu, rhywbeth rydym yn eithriadol o falch ohono. Yr hyn sydd hyd yn oed yn fwy trawiadol yw mai ni yw\u2019r sefydliad cyntaf mewn gwirionedd i fynd trwy\u2019r achrediad lefel 8, sef y lefel uchaf y gellir ei chyflawni."}, {"text_idx": "#000004", "text": "Mae gennym dros 800 o Gynghorwyr Teleffoni yn gweithio yn ein canolfan i\u2019n cwsmeriaid sy\u2019n bwynt cyswllt cyntaf i\u2019n cwsmeriaid. Yn gryno, maen nhw\u2019n gyfrifol am gael gyrwyr a cherbydau wedi\u2019u trethu ac ar y ffordd mor syml, diogel ac effeithlon a\u0302 phosibl. Mae rhai agweddau eraill o\u2019r ro\u0302l yn cynnwys:"}, {"text_idx": "#000005", "text": "ymgysylltu a\u0302 chwsmeriaid mewn ffordd gwrtais a phroffesiynol, gan ddefnyddio erthyglau gwybodaeth i ddarparu cyngor\ncipio gwybodaeth cwsmeriaid mewn ffordd gywir ac amserol ar y systemau perthnasol\ncysylltu a\u0302 chydweithwyr mewnol o bob rhan o DVLA i helpu datrys ymholiad cwsmer yn o\u0302l y gofyn\nprosesu taliadau cwsmeriaid, gan sicrhau bod achosion yn cael eu diweddaru\u2019n gywir"}, {"text_idx": "#000006", "text": "Rydym yn rhedeg cynlluniau Cynghorwyr Teleffoni lluosog bob blwyddyn \u2013 gallwch gael ragor o wybodaeth am y ro\u0302l a\u2019r broses recriwtio yma."}, {"text_idx": "#000007", "text": "Os ydych yn chwilio am yrfa yn DVLA, y ganolfan gyswllt yw\u2019r lle perffaith i ddechrau. Oeddech chi\u2019n gwybod bod y rhan fwyaf o\u2019n harweinyddion timau presennol wedi cychwyn eu teithiau fel Cynghorwyr Teleffoni?"}, {"text_idx": "#000008", "text": "Os oes gennych ddiddordeb mewn llwybr gwahanol, mae gennym hefyd feysydd cymorth lluosog gan gynnwys hyfforddiant, cymorth busnes a pherfformiad gwasanaeth, sydd oll yn chwarae ro\u0302l hanfodol mewn sicrhau bod ein canolfan yn gweithredu i\u2019r safon uchaf."}, {"text_idx": "#000009", "text": "Felly, os oes gennych yr egni a\u2019r penderfyniad, byddwn yn darparu cyfleoedd diddiwedd ichi i gamu ymlaen yn eich gyrfa."}, {"text_idx": "#000011", "text": "Rydym yn cynnig amrediad o fuddion trwy weithio yn ein canolfan gyswllt, gan gynnwys:"}, {"text_idx": "#000013", "text": "Rydym yn credu\u2019n gryf mewn cael gweithle amrywiol a chynhwysol lle mae pawb yn cael eu gwerthfawrogi a\u2019u trin ag urddas a pharch. Mae ein Grwpiau Rhwydweithio Staff yn cael eu harwain gan ein cydweithwyr ac yn darparu cymorth i bawb sy\u2019n gweithio yn DVLA. Eu nod yw dylanwadu\u2019n gadarnhaol ar yr amgylchedd gwaith, gan greu diwylliant o gynwysoldeb i bawb."}, {"text_idx": "#000016", "text": "Sut i ateb ymholiadau cyffredin gan gwsmeriaid a darparu cyngor i gwsmeriaid\nSut i brosesu trafodion, megis anfon trwydded yrru newydd yn lle un sydd wedi mynd ar goll\nCymorth un i un a grw\u0302p gan hyfforddwyr a rheolwyr profiadol\nAdolygiadau wythnosol i fonitro cynnydd"}, {"text_idx": "#000017", "text": "I weld pob un o swyddi gwag DVLA ar hyn o bryd a chofrestru i rybuddion am swyddi ewch i Swyddi\u2019r gwasanaeth Sifil yma:"}]